ΓΡΑΠΤΗ ΕΡΩΤΗΣΗ E-3298/01

υποβολή: Jonas Sjstedt (GUE/NGL) προς την Επιτροπή

(28 Νοεμβρίου 2001)

Θέμα: Κατάργηση των εισφορών της ΕΕ για την κακή μεταχείριση των ζώων

Στην Σουηδία προκλήθηκε θόρυβος εκ του γεγονότος ότι ορισμένοι κτηνοτρόφοι, παρά το γεγονός ότι κακομεταχειρίζονται τα ζώα τους, έχουν εισπράξει τεράστιες ενισχύσεις από την ΕΕ. Δεν είναι τώρα δυνατόν να ζητηθεί η επιστροφή των ενισχύσεων αυτών, δεδομένου ότι οι κανόνες που διέπουν την χορήγηση των πλέον κοινών ενισχύσεων για τα ζώα δεν προβλέπουν προϋποθέσεις όσον αφορά την δέουσα συμπεριφορά προς τα ζώα.

Σκοπεύει η Επιτροπή ναποβάλει προτάσεις σχετικά με τις προϋποθέσεις όσον αφορά την προστασία των ζώων για την χορήγηση επιδοτήσεων ή θα μπορούσε να προτείνει να συνδεθούν οι κανόνες που πρέπει να εφαρμόζονται προκειμένου περί της χορηγήσεως των εν λόγω ενισχύσεων με τις σχετικές εθνικές διατάξεις περί προστασίας των ζώων·

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-3298/01 και P-3352/01

(15 Ιανουαρίου 2002)

Η Επιτροπή είναι ενήμερη του προβλήματος που αναφέρουν τα Αξιότιμα Μέλη του Κοινοβουλίου. Πρέπει να σημειωθεί ότι το πρωτόκολλο για την προστασία και την καλή μεταχείριση των ζώων που επισυνάπτεται στη συνθήκη του Άμστερνταμ(1) προβλέπει ότι κατά τη διαμόρφωση και εφαρμογή της γεωργικής πολιτικής της Κοινότητας, η Κοινότητα και τα κράτη μέλη πρέπει να λαμβάνουν πλήρωςπόψη τις απαιτήσεις για την καλή διαβίωση των ζώων.

Η καταβολή των ενισχύσεων σε κάθε γεωργό ανήκει στην αρμοδιότητα των κρατών μελών και πραγματοποιείται από τις εθνικές διοικήσεις. Η Επιτροπή δεν μπορεί, επομένως, να παρέμβει σε μεμονωμένες περιπτώσεις.

Όσον αφορά τη γραπτή ερώτηση E-3298/01, η Επιτροπή δεν δύναται να δώσει λεπτομερή απάντηση εφόσον το Αξιότιμο Μέλος του Κοινοβουλίου αναφέρεται στις κοινοτικές επιδοτήσεις γενικώς.

Ωστόσο, τα καθεστώτα άμεσης ενίσχυσης στο πλαίσιο της Κοινής Γεωργικής Πολιτικήςπόκεινται σε πολλούς όρους από άποψη νομικής βάσης:

- Πρώτον, όσον αφορά τις εξισωτικές αποζημιώσεις για τις μειονεκτικές περιοχές, σύμφωνα με τις διατάξεις του άρθρου 14 παράγραφος 2 του κανονισμού 1257/1999(2), ο γεωργός για να είναι επιλέξιμος για χορήγηση εξισωτικής αποζημίωσης πρέπει να χρησιμοποιεί καλές γεωργικές πρακτικές που καθορίζονται από το κράτος μέλος.

- Δεύτερον, σύμφωνα με το άρθρο 3 του κανονισμού 1259/1999(3), στην περίπτωση καθεστώτων άμεσης ενίσχυσης στο πλαίσιο της Κοινής Γεωργικής Πολιτικής, εναπόκειται στα κράτη μέλη να λάβουν τα περιβαλλοντικά μέτρα τα οποία κρίνουν κατάλληλα ενόψει της κατάστασης της χρησιμοποιούμενης γεωργικής έκτασης ή παραγωγής και τα οποία αντικατοπτρίζουν τις πιθανές περιβαλλοντικές συνέπειες. Τα μέτρα αυτά μπορούν, μεταξύ άλλων, να περιλαμβάνουν γενικέςποχρεωτικές περιβαλλοντικές απαιτήσεις και ειδικές περιβαλλοντικές απαιτήσεις που συνιστούν προϋπόθεση για τις άμεσες πληρωμές. Ωστόσο, η καλή μεταχείριση των ζώων δεν αναφέρεται ρητώς στον κανονισμό του Συμβουλίου.

- Τέλος, και από μία γενικότερη άποψη, το άρθρο 33 περίπτωση 11 του κανονισμού 1257/1999 παρέχει στήριξη στα κράτη μέλη για μέτρα που προορίζονται για τη βελτίωση των συνθηκών διαβίωσης των ζώων.

(1) ΕΕ C 340 της 10.11.1997.

(2) ΕΕ L 160 της 26.6.1999.

(3) ΕΕ L 160 της 26.6.1999.